Document ID: 32009D0545

ODLOČBA KOMISIJE
z dne 7. julija 2009
o določitvi letne razdelitve zneska iz člena 69(2a) Uredbe Sveta (ES) št. 1698/2005 o podpori za razvoj podeželja po državah članicah in o spremembi Odločbe Komisije 2006/636/ES
(notificirano pod dokumentarno številko C(2009) 5307)
(2009/545/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1698/2005 z dne 20. septembra 2005 o podpori za razvoj podeželja iz Evropskega kmetijskega sklada za razvoj podeželja (EKSRP) (1) in zlasti člena 69(4) Uredbe,
ob upoštevanju naslednjega:
(1)
Zaradi uvedbe novih pravil modulacije iz Uredbe Sveta (ES) št. 73/2009 z dne 19. januarja 2009 o skupnih pravilih za sheme neposrednih podpor za kmete v okviru skupne kmetijske politike in o uvedbi nekaterih shem podpor za kmete (2) je bil Sklep Komisije 2006/410/ES (3) nadomeščen s Sklepom Komisije 2009/379/ES z dne 11. maja 2009 o določitvi zneskov, ki bodo na voljo EKSRP v skladu z uredbami Sveta (ES) št. 1782/2003, (ES) št. 378/2007, (ES) št. 479/2008 in (ES) št. 73/2009, ter zneskov, ki bodo na voljo za odhodke EKJS (4).
(2)
Zaradi povečanja skupnih zneskov odobrenih sredstev za prevzem obveznosti za 600 milijonov EUR za leto 2009 in 420 milijonov EUR za leto 2010, določenega v sporazumu o evropskem načrtu za oživitev gospodarstva, je bil Sklep Sveta 2006/493/ES (5) spremenjen s Sklepom Sveta 2009/434/ES (6). Da se zagotovi doslednost, se ti zneski po državah članicah razdelijo po veljavnih merilih za razdelitev.
(3)
V skladu s sprejetjem sklepov 2009/379/ES in 2009/434/ES je treba prilagoditi zneske, ki jih ima na voljo EKSRP, in jih dodati letnim razdelitvam zneska podpore Skupnosti za razvoj podeželja.
(4)
Odločbo Komisije 2006/636/ES z dne 12. septembra 2006 o določitvi letne razdelitve zneska podpore Skupnosti za razvoj podeželja po državah članicah za obdobje od 1. januarja 2007 do 31. decembra 2013 (7) je treba ustrezno spremeniti -
SPREJELA NASLEDNJO ODLOČBO:
Člen 1
V Prilogi I k tej odločbi je znesek iz člena 69(2a) Uredbe (ES) št. 1698/2005 razdeljen po letih in državah članicah.
Člen 2
Priloga k Odločbi 2006/636/ES se nadomesti z besedilom iz Priloge II k tej odločbi.
Člen 3
Ta odločba se uporablja od proračunskega leta 2009 dalje.
Člen 4
Ta odločba je naslovljena na države članice.
V Bruslju, 7. julija 2009

Labels: 4
19
10
6
15